Den blir opptil 3 m høy. Busken er rikt forgreinet og som regel like vid som den er høy. Stammen og store greiner har furete, grå bark, mindre greiner har glatt, grå bark og kvistene glatt, gulbrun til rødbrun bark. Kvistene har ringaktige leddknuter og er svært bøyelige. Bladstilken er 2–5 mm lang. Bladene er omvendt eggformete til eggformete, 5–10 cm lange og 3,5–7 cm brede. De har kileformet basis og er som regel glatte.